CELEX: 32011R0330
Language: et
Date: 2011-04-06 00:00:00
Title: Nõukogu määrus (EL) nr 330/2011, 6. aprill 2011 , millega muudetakse määrust (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is

7.4.2011   
            
            
               ET
            
            
               Euroopa Liidu Teataja
            
            
               L 93/10
            
         NÕUKOGU MÄÄRUS (EL) nr 330/2011,
   6. aprill 2011,
   millega muudetakse määrust (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 6. aprilli 2011. aasta otsust 2011/221/ÜVJP, millega muudetakse nõukogu otsust 2010/656/ÜVJP, millega uuendatakse Côte d’Ivoire’i vastu suunatud piiravaid meetmeid (1),
   võttes arvesse liidu välisasjade ja julgeolekupoliitika kõrge esindaja ning komisjoni ühist ettepanekut
   ning arvestades järgmist:
   
               (1)
            
            
               Otsusega 2011/221/ÜVJP nähakse muu hulgas ette täiendavad piiravad meetmed seoses Côte d’Ivoire’iga (võrreldes nõukogu otsuses 2010/656/ÜVJP (2) sätestatuga), sealhulgas keelatakse võlakirjatehingud Laurent GBAGBO ebaseadusliku valitsusega ja sellele laenu andmine, ning nähakse ette säte tagamaks, et kõnealused piiravad meetmed ei mõjutaks humanitaarabi andmist Côte d’Ivoire’is.
            
         
               (2)
            
            
               Kõnealused piiravad meetmed kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.
            
         
               (3)
            
            
               ÜRO Julgeolekunõukogu võttis 30. märtsil 2011 vastu resolutsiooni 1975 (edaspidi „ÜRO Julgeolekunõukogu resolutsioon 1975 (2011)”), millega kehtestatakse suunatud sanktsioonid täiendavate isikute vastu, kes vastavad resolutsiooni 1572 (2004) ja sellele järgnevate resolutsioonide kriteeriumidele, sealhulgas isikute vastu, kes takistavad rahu ja leppimist Côte d’Ivoire’is, takistavad ÜRO operatsiooni Côte d’Ivoire’is (UNOCI) ja muude rahvusvaheliste osalejate tööd Côte d’Ivoire’is ning panevad toime inimõiguste ja rahvusvahelise humanitaarõiguse raskeid rikkumisi.
            
         
               (4)
            
            
               Lisaks sellele tuleks muuta nende isikute ja üksuste loetelusid, kelle suhtes kohaldatakse nõukogu 12. aprilli 2005. aasta määruse (EÜ) nr 560/2005 (millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is) (3) I ja IA lisas sätestatud piiravaid meetmeid.
            
         
               (5)
            
            
               Käesolevas määruses sätestatud meetmete tõhususe tagamiseks peaks käesolev määrus jõustuma selle avaldamise päeval,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 560/2005 muudetakse järgmiselt.
   
               1)
            
            
               Lisatakse järgmised artiklid:
               „Artikkel 3a
               Erandina artiklist 2 võivad II lisas loetletud veebisaitidel nimetatud liikmesriikide pädevad asutused IA lisas loetletud isikute, üksuste ja asutuste puhul lubada vabastada teatavad külmutatud rahalised vahendid või majandusressursid või teha teatavad rahalised vahendid või majandusressursid kättesaadavaks humanitaareesmärgil, teavitades sellest eelnevalt teisi liikmesriike ja komisjoni.
               Artikkel 3b
               Erandina artiklist 2 ja tingimusel, et IA lisas ära toodud isik, üksus või asutus teeb makse vastavalt lepingule või kokkuleppele, mis sõlmiti, või kohustusele, mis tekkis asjaomasele isikule, üksusele või asutusele enne kuupäeva, mil kõnealune isik, üksus või asutus kanti loetellu, võivad II lisas loetletud veebisaitidel nimetatud liikmesriikide pädevad asutused anda neile sobivatel tingimustel loa teatavate külmutatud rahaliste vahendite või majandusressursside vabastamiseks, kui asjaomane pädev asutus on kindlaks teinud, et:
               
                           i)
                        
                        
                           rahalisi vahendeid ja majandusressursse kasutab maksete tegemiseks IA lisas ära toodud isik, üksus või asutus;
                        
                     
                           ii)
                        
                        
                           makse ei ole vastuolus artikli 2 lõikega 2.
                        
                     Asjaomane liikmesriik teavitab vähemalt kaks nädalat enne loa andmist teisi liikmesriike ja komisjoni kõnealusest otsusest ja kavatsusest anda luba.”
            
         
               2)
            
            
               Artikkel 9a asendatakse järgmisega:
               „Artikkel 9a
               Keelatud on:
               
                           a)
                        
                        
                           osta või vahendada Laurent GBAGBO ebaseadusliku valitsuse ning selle nimel või alluvuses tegutsevate isikute või üksuste või sellele kuuluvate või selle kontrolli all olevate üksuste poolt emiteeritud või garanteeritud võlakirju või väärtpabereid ning osutada nende emiteerimiseks abi. Erandkorras on finantseerimisasutustel lubatud osta selliseid võlakirju või väärtpabereid, mille väärtus vastab juba nende käes olevatele võlakirjadele ja väärtpaberitele ning mille maksetähtpäev on kätte jõudmas;
                        
                     
                           b)
                        
                        
                           anda mis tahes kujul laenu Laurent GBAGBO ebaseaduslikule valitsusele ning selle nimel või alluvuses tegutsevatele isikutele või üksustele või sellele kuuluvatele või selle kontrolli all olevatele üksustele.”
                        
                     
         
               3)
            
            
               Lisatakse järgmine artikkel:
               „Artikkel 9b
               Artikli 2 lõikes 2 ja artiklis 9a sätestatud keeldudest ei tulene mingit vastutust füüsilistele või juriidilistele isikutele, üksustele ega asutustele, kes tegid rahalised vahendid või majandusressursid kättesaadavaks, juhul kui nad ei teadnud ja neil ei olnud mõjuvat põhjust arvata, et nende tegevus võiks kõnealuseid keelde rikkuda.”
            
         Artikkel 2
   1.   Käesoleva määruse I lisa A osas nimetatud isikud jäetakse välja määruse (EÜ) nr 560/2005 IA lisas esitatud loetelust ja lisatakse määruse (EÜ) nr 560/2005 I lisas esitatud loetellu.
   2.   Käesoleva määruse I lisa B osas nimetatud isik lisatakse määruse (EÜ) nr 560/2005 I lisas esitatud loetellu.
   3.   Käesoleva määruse II lisas nimetatud isikud lisatakse määruse (EÜ) nr 560/2005 IA lisas esitatud loetellu.
   Artikkel 3
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. aprill 2011
      
         
            Nõukogu nimel
         
         
            eesistuja
         
         MARTONYI J.
      
   
   
      (1)  Vt käesoleva Euroopa Liidu Teataja lk 20
   
      (2)  ELT L 285, 30.10.2010, lk 28.
   
      (3)  ELT L 95, 14.4.2005, lk 1.
   
      I LISA
      A   OSA
      1.   Laurent GBAGBO
      
      Sünniaeg: 31. mai 1945
      Sünnikoht: Gagnoa, Côte d’Ivoire
      Côte d’Ivoire’i endine president: rahu- ja lepitusprotsessi takistamine, presidendivalimiste tulemuste mittetunnustamine.
      ÜRO poolt loetellu kandmise kuupäev: 30.3.2011 (Euroopa Liidu poolt loetellu kandmise kuupäev: 22.12.2010)
      2.   Simone GBAGBO
      
      Sünniaeg: 20. juuni 1949
      Sünnikoht: Moossou, Grand-Bassam, Côte d’Ivoire
      Côte d’Ivoire’i rahvarinde parlamendifraktsiooni eesistuja: rahu- ja lepitusprotsessi takistamine, avalik vaenu ja vägivalla õhutamine.
      ÜRO poolt loetellu kandmise kuupäev: 30.3.2011 (Euroopa Liidu poolt loetellu kandmise kuupäev: 22.12.2010)
      3.   Désiré TAGRO
      
      Passi number: PD – AE 065FH08
      Sünniaeg: 27. jaanuar 1959
      Sünnikoht: Issia, Côte d’Ivoire
      Isehakanud „presidendi” Laurent GBAGBO peasekretär: rahu- ja lepitusprotsessi takistamine, presidendivalimiste tulemuste mittetunnustamine, rahvaliikumiste vägivaldses mahasurumises osalemine.
      ÜRO poolt loetellu kandmise kuupäev: 30.3.2011 (Euroopa Liidu poolt loetellu kandmise kuupäev: 22.12.2010)
      4.   Pascal AFFI N’GUESSAN
      
      Passi number: PD-AE 09DD00013.
      Sünniaeg: 1. jaanuar 1953
      Sünnikoht: Bouadriko, Côte d’Ivoire
      Côte d’Ivoire’i rahvarinde eesistuja: rahu- ja lepitusprotsessi takistamine, vaenu ja vägivalla õhutamine.
      ÜRO poolt loetellu kandmise kuupäev: 30.3.2011 (Euroopa Liidu poolt loetellu kandmise kuupäev: 22.12.2010)
      B   OSA
      1.   Alcide DJÉDJÉ
      
      Sünniaeg: 20. oktoober 1956
      Sünnikoht: Abidjan, Côte d’Ivoire
      Laurent GBAGBO lähedane nõunik: Laurent GBAGBO ebaseaduslikus valitsuses osalemine, rahu- ja lepitusprotsessi takistamine, avalik vaenu ja vägivalla õhutamine.
      ÜRO poolt loetellu kandmise kuupäev: 30.3.2011
   
   
      II LISA
      
         Artikli 2 lõikes 3 osutatud isikud ja üksused
      
      A.   Isikud
      
      
                   
               
               
                  Nimi (ja võimalikud varjunimed)
               
               
                  Identifitseerimis-andmed
               
               
                  Põhjused
               
            
                  1.
               
               
                  Diali Zie
               
               
                   
               
               
                  Lääne-Aafrika Riikide Keskpanga (BCEAO) peakontori direktor. Osalemine Laurent Gbagbo ebaseadusliku administratsiooni rahastamises
               
            
                  2.
               
               
                  Togba Norbert
               
               
                   
               
               
                  Riigikassa peainspektor. Osalemine Laurent Gbagbo ebaseadusliku administratsiooni rahastamises
               
            
                  3.
               
               
                  Kone Doféré
               
               
                   
               
               
                  Peamine maksuinspektor. Osalemine Laurent Gbagbo ebaseadusliku administratsiooni rahastamises
               
            
                  4.
               
               
                  Hanny Tchélé Brigitte, abielunimi Etibouo
               
               
                   
               
               
                  Dokumentaalfilmi autor.
                  Vihkamisele ja vägivallale õhutamine
               
            
                  5.
               
               
                  Jacques Zady
               
               
                   
               
               
                  Côte d’Ivoire’i raadio- ja teleringhäälingu režissöör.
                  Vihkamisele ja vägivallale õhutamine
               
            
                  6.
               
               
                  Ali Keita
               
               
                   
               
               
                  Ajalehe Le Temps peatoimetaja.
                  Vihkamisele ja vägivallale õhutamine
               
            
                  7.
               
               
                  Kla Koué Sylvanus
               
               
                   
               
               
                  Côte d’Ivoire’i Telekommunikatsiooniameti tegevdirektor ja San Pedro üldnõukogu (Conseil Général de San-Pedro) juhataja.
                  Vihkamisele ja vägivallale õhutamine
               
            
                  8.
               
               
                  Mamadou Ben Soumahoro
               
               
                   
               
               
                  Rahvusassamblee saadik.
                  Vihkamisele ja vägivallale õhutamine
               
            
                  9.
               
               
                  Sokouri Bohui
               
               
                   
               
               
                  Rahvusassamblee saadik, ajalehe Notre Voie direktor. Rahvarinde (FPI) peasekretär, vastutab valimiste eest.
                  Vihkamisele ja vägivallale õhutamine
               
            
                  10.
               
               
                  Blon Siki Blaise
               
               
                   
               
               
                  Väidetavalt riigi lääneosa arengu eest vastutav kõrge ametnik.
                  Vihkamisele ja vägivallale õhutamine
               
            
                  11.
               
               
                  Pastor Kore Moïse
               
               
                   
               
               
                  Laurent Gbagbo vaimne nõustaja.
                  Vihkamisele ja vägivallale õhutamine
               
            
                  12.
               
               
                  Moustapha Aziz
               
               
                   
               
               
                  Nõunik Côte d’Ivoire’i esinduses UNESCO juures.
                  Vihkamisele ja vägivallale õhutamine
               
            
                  13.
               
               
                  Gnamien Yao
               
               
                   
               
               
                  Endine minister.
                  Vihkamisele ja vägivallale õhutamine
               
            
                  14.
               
               
                  Zakaria Fellah
               
               
                   
               
               
                  Laurent Gbagbo erinõunik. Osalemine Laurent Gbagbo ebaseadusliku administratsiooni rahastamises
               
            
                  15.
               
               
                  Ghislain N’Gbechi
               
               
                   
               
               
                  Ametnik Côte d’Ivoire’i alalises esinduses New Yorgis. Osalemine Laurent Gbagbo ebaseadusliku administratsiooni rahastamises
               
            
                  16.
               
               
                  Charles Kader Gore
               
               
                   
               
               
                  Ettevõtja. Osalemine Laurent Gbagbo ebaseadusliku administratsiooni rahastamises
               
            
                  17.
               
               
                  Sanogo Yaya
               
               
                   
               
               
                  Côte d’Ivoire’i advokatuuri advokaat. Osalemine Laurent Gbagbo ebaseadusliku administratsiooni rahastamises
               
            
                  18.
               
               
                  Kadio Morokro Mathieu
               
               
                   
               
               
                  PETROIVOIRE’i president. Osalemine Laurent Gbagbo ebaseadusliku administratsiooni rahastamises
               
            
                  19.
               
               
                  Marcellin Zahui
               
               
                   
               
               
                  Ebaseaduslikult natsionaliseeritud CNCE (Caisse National de Crédit et d'Epargne – Riiklik Laenu- ja Hoiukassa) peadirektor ja BICICI panga (Banque Internationale pour le Commerce et l'Industrie de la Côte d'Ivoire – Côte d’Ivoire’i kaubanduse ja tööstuse rahvusvaheline pank) administraator. Osalemine Laurent Gbagbo ebaseadusliku administratsiooni rahastamises
               
            
                  20.
               
               
                  Jean-Claude N'Da Ametchi
               
               
                   
               
               
                  Ebaseaduslikult natsionaliseeritud Versus Bank'i peadirektor, SGBCI panga (Société Générale de Banques en Côte d'Ivoire) administraator Osalemine Laurent Gbagbo ebaseadusliku administratsiooni rahastamises
               
            
                  21.
               
               
                  Anatole Kossa
               
               
                   
               
               
                  CGFCC (Comité de gestion de la filière café cacao – kohvi- ja kakaosektori korralduskomitee) asepresident. Endise presidendi Gbagbo nõunik põllumajandusküsimustes alates 1. jaanuarist 2010. Osalemine Laurent Gbagbo ebaseadusliku administratsiooni rahastamises
               
            
                  22.
               
               
                  Alexandre Kouadio
               
               
                   
               
               
                  ARCC (Autorité de régulation du café et du cacao – kohvi- ja kakaosektori reguleeriv amet) ajutine administraator. Osalemine Laurent Gbagbo ebaseadusliku administratsiooni rahastamises
               
            
                  23.
               
               
                  Célestin N'Guessan
               
               
                   
               
               
                  FDPCC (Fonds de développement et de promotion des activités des producteurs de café et de cacao – kohvi- ja kakaotootjate tegevuse arendamise ja edendamise fond) ajutine administraator. Osalemine Laurent Gbagbo ebaseadusliku administratsiooni rahastamises
               
            
                  24.
               
               
                  Claudine Lea Yapobi, sündinud Yehiry
               
               
                   
               
               
                  FRC (Fonds de régulation et de contrôle – reguleerimise ja kontrolli fond) ja BCC (Bourse du café et du cacao – kohvi-ja kakaobörs) ajutine juht. Osalemine Laurent Gbagbo ebaseadusliku administratsiooni rahastamises
               
            
                  25.
               
               
                  Deby Dally Balawourou
               
               
                   
               
               
                  Ajakirjanik, pressi riikliku nõukogu esimees. Vihkamisele ja vägivallale õhutamine
               
            
                  26.
               
               
                  Wenceslas Appiah
               
               
                   
               
               
                  BFA (Banque pour le Financement de l'Agriculture – põllumajanduse rahastamise pank) peadirektor. Osalemine Laurent Gbagbo ebaseadusliku administratsiooni rahastamises
               
            
                  27.
               
               
                  Hubert Houlaye
               
               
                   
               
               
                  Riikliku Investeerimispanga (Banque National d'Investissements) haldusnõukogu president. Osalemine Laurent Gbagbo ebaseadusliku administratsiooni rahastamises